open-index/open-wikipedia-markdown huggingface dataset:
Marc Lawrence

**Marc Lawrence** (1910–2005) oli yhdysvaltalainen näyttelijä. Hän näytteli 1930-luvulta 2000-luvulle asti, useimmiten gangsterin roolia.

## Elämäkerta

Lawrence syntyi New Yorkissa vuonna 1910. Hänen nimensä oli alun perin Max Goldsmith. Lawrence näytteli joitain vuosia näytelmissä, jonka jälkeen hän meni vuonna 1932 töihin Columbia Picturesille. Rokonarpisen naamansa ja painostavien maneeriensa vuoksi hän näytteli kymmenissä elokuvissa kovapintaista miestä, gangsteria tai hautausurakoitsijaa. Toisinaan hän näytteli muunkinlaisia rooleja, kuten vuorikiipeilijää elokuvassa *[[Hämärtää vuorten takana]]* (1941) ja hotellinomistajaa elokuvassa *[[Hämärästä aamunkoittoon]]* (1996).Lawrence näytteli myös 007-elokuvissa "Timantit ovat ikuisia" sekä "007 ja kultainen ase"

Lawrence oli 1950-luvulla House Un-American Activities Committeen kuulusteltavana ja myönsi olleensa kommunistisen puolueen jäsen. Vastentahtoisesti hän myös kertoi työtovereidensa kommunismisympatioista. Hänen uransa Yhdysvalloissa keskeytyi ja hän muutti Eurooppaan. Lawrence näytteli monenlaisia rooleja kymmenissä italialaisissa elokuvissa 1960-luvulla ja myös ohjasi rikoselokuvia ja spagettiwesternejä. Hän palasi Yhdysvaltoihin 1980-luvulla ja jatkoi roiston roolien näyttelemistä. Hän myös kirjoitti ja ohjasi pienen budjetin elokuvia 1990-luvulle asti. Elokuvahistorioitsija Leonard Maltinin mukaan Lawrence oli kenties ainoa 1930- ja 1940-lukujen tyyppihahmonäyttelijä, joka yhä 1980- ja 1990-luvuilla näytteli samanlaisia gangsterimaisia rooleja. Lawrencen omaelämäkerta *Long Time No See – Confessions of a Hollywood Gangster* julkaistiin vuonna 1991. Hänen viimeinen roolinsa oli sivuosa elokuvassa *[[Looney Tunes: Taas kehissä]]* (2003). Lawrence kuoli 28. marraskuuta 2005 Palm Springsissä 95-vuotiaana.

## Yksityiselämä

Lawrencen vaimo kuoli vuonna 1995. Hän meni uudelleen naimisiin vuonna 2003. Lawrencella oli ensimmäisestä avioliitostaan kaksi lasta.

## Lähteet

## Aiheesta muualla

* 
*
Jarmo Lehtinen

**Jarmo Lehtinen** -nimisiä henkilöitä ovat:

* Jarmo R. Lehtinen (s. 1949), yritysjohtaja, taloustieteilijä ja tietokirjailija
* Jarmo Lehtinen (s. 1957), urheilutoimittaja
* Jarmo Lehtinen (s. 1969), rallin kartanlukija
Harry Schauman

**Harry Schauman** (22. marraskuuta 1879 Vaasa – 11. helmikuuta 1932 Helsinki) oli suomalainen liikemies ja lahjoittaja. Schauman peri vanhemmiltaan huomattavan omaisuuden. Hänen isänsä oli kauppaneuvos Axel Schauman (1855–1903) ja äitinsä Hanna Schauman (1859–1917). Hanna Schauman hoiti leskeksi jäätyään suvun konsernia Vaasassa ja perusti samassa yhteydessä Vaasan höyryleipomon. Harry Schauman hankki taloudellisen valvonnan sekä Vaasan höyryleipomoon että Vaasan höyrymyllyyn. Hän oli myös Vaasan suurin yksityinen kiinteistönomistaja.

Schauman pääsi ylioppilaaksi Vaasan ruotsalaisesta lyseosta vuonna 1900. Hän teki opintomatkoja Skandinavian maihin, Sveitsiin, Ranskaan ja Italiaan. Schauman oli Belgian varakonsulina Vaasassa ja hän oli Vaasan kaupunginvaltuuston jäsenenä 1922–1924. Schauman oli *The Royal Life Saving Society in London*-seuran varapresidentti ja Suomen ruotsalaisen urheiluliiton, Vaasan Uimaseuran ja Helsingin Uimaseuran kunniajäsen.

Schaumanin perustamia ovat Vasa IFK (1900) Vaasan uimaseura (1902) sekä Svensk-österbottniska samfundet, jolle hän testamenttasi suurimman osan omaisuuttaan.

Vuonna 1937 perustetun Harry Schaumans stiftelsen tehtävä on edistää ruotsinkielisellä Pohjanmaalla tiedettä, koulutusta ja ruotsinkielistä kulttuuria. Se omistaa merkittävän määrän kiinteistöjä Vaasassa. 1980-luvun lopulla säätiö sijoitti sanomalehtiin, ja vuonna 1998 se perusti HSS Media Ab -konsernin, johon kuuluvat Vasabladet, Österbottens Tidning ja Syd-Österbotten, aiemmin myös suomenkielinen Pietarsaaren Sanomat. 

## Lähteet
Mathieu Bozzetto

**Mathieu René Bozzetto** (s. 16. marraskuuta 1973 Chambéry) on uransa päättänyt ranskalainen lumilautailija. 186 senttimetriä pitkä ja 90 kilogrammaa painava Bozzetto edusti CS Val d’Isère -seuraa. Hän kilpaili pääosin parisuurpujottelussa ja parierikoispujottelussa.

Bozzetto osallistui urallaan neljiin talviolympialaisiin vuosina 1998, 2002, talviolympialaiset 2006 ja 2010. Ainoan mitalinsa hän saavutti parisuurpujottelusta vuoden 2010 olympialaisista Vancouverista. Bozzetto kilpaili viisissä MM-kilpailuissa, saavuttaen parierikoispujottelun hopeaa vuosilta 1999 ja 2003.

Bozzetto kilpaili maailmancupissa vuosina 1996–2010 saavuttaen ennätykselliset 35 osakilpailuvoittoa. Voitettuaan kokonaismaailmancupin kausilla 1998–1999 ja 1999–2000 hänestä tuli ensimmäinen kahteen kokonaiscupin voittoon pystynyt henkilö. Parierikoispujottelun maailmancupin Bozzetto voitti neljästi. Hän lopetti uransa pian talviolympialaisten 2010 jälkeen.

## Lähteet
Greenville Swamp Rabbits

**Greenville Swamp Rabbits** on yhdysvaltalainen jääkiekkoseura, joka on kotoisin Greenvillestä, Etelä-Carolinasta. Seura tunnettiin aiemmin nimellä Greenville Road Warriors. Joukkue pelaa ECHL-liigaa ja toimii yhteistyöseurana NHL-liigassa pelaavalle Los Angeles Kingsille ja AHL:ssä pelaavalle Ontario Reignille.

## Joukkue kaudella 2025–2026
*(Tilanne 31. lokakuuta 2025)*

### Valmennus & Joukkueenjohto
* **Päävalmentaja & Toimitusjohtaja:** Kyle Mountain 
* **Apuvalmentaja:** Adam Dauda 
* **Maalivahtivalmentaja:** Danny Tirone 
* **Videovalmentaja:** River Pease 
* **Fysiikkavalmentaja:** Alec Muise 
* **Huoltopäällikkö:** A.J. Smith 
* **Puheenjohtaja:** Todd Mackin 
* **Puheenjohtaja:** Tim Vieira 

*Lähde: EliteProspects*

## Lähteet

## Aiheesta muualla
* Greenville Swamp Rabbitsin verkkosivut
Naisten Superpesiksen kausi 2008

**Naisten Superpesiksen kausi 2008** oli naisten Superpesiksen 19. kausi. Kausi alkoi 14. toukokuuta, ja Suomen mestarit olivat selvillä 14. syyskuuta. 

Sarjaan osallistui 11 joukkuetta. Hallitsevana mestarina kauteen lähti Jyväskylän Kirittäret. Suomen mestariksi vuonna 2008 kruunattiin jälleen Kirittäret, joka voitti jo neljännen perättäisen mestaruutensa. Hopeamitalit jaettiin Porin Pesäkarhuille ja pronssit Lapuan Virkiälle.

Kaudella pelattiin myös yksi runkosarjan ottelu Venäjän Viipurissa, ottelussa olivat vastakkain Lappeenranta ja Pori. 

Itä–Länsi-tapahtuma järjestettiin 27.6.–29.6. Raahessa Rännärin kentällä.

## Sarjajärjestelmä

Runkosarja pelattiin kaksinkertaisena sarjana, jolloin joukkueille kertyi yhteensä 20 ottelua. Kuten miesten puolella myös naisissa kahdeksan parasta pääsivät jatkosarjaan, johon kuusi parasta sai mukaansa hyvityspisteet (5–4–3–2–1–1).

Yksinkertaisen jatkosarjan (seitsemän ottelua) jälkeen neljä parasta pääsivät välieriin, jotka pelattiin paras viidestä -järjestelmällä. Voittajat selviytyivät paras viidestä -järjestelmällä pelattavaan loppuotteluun. Häviäjät ratkaisivat SM-pronssin kohtalon paras kolmesta -järjestelmällä.

Koska naisten joukkuemäärä nostettiin seuraavalle kaudelle 2009 jälleen 12:een, ei Superpesiksestä voinut pudota Ykköspesikseen. Sen sijaan Ykköspesiksen voittaja nousi suoraan Superpesikseen.

## Runkosarja

Kahdeksan parasta pääsivät jatkosarjaan. Ylihärmän, Turun ja Viinijärven kausi päättyi runkosarjaan.

## Jatkosarja

Runkosarjasta saadut hyvityspisteet: Seinäjoki 5, Jyväskylä 4, Pori 3, Lappeenranta 2, Lapua 1 ja Tyrnävä 1.

Neljä parasta pääsivät välieriin.

## Pudotuspelit

### Välierät (paras viidestä)

### Pronssiottelu (paras kolmesta)

### Loppuottelu (paras viidestä)

## Lopulliset sijoitukset

## Lähteet
Jarmo Lehtinen (urheilutoimittaja)

**Jarmo Juhani Lehtinen** (s. 1. syyskuuta 1957) on suomalainen urheilutoimittaja, joka työskenteli Ylellä vuosina 1979–2022. Lehtisen selostamia lajeja ovat olleet muun muassa yleisurheilu, hiihto, jalkapallo, suunnistus, pyöräily ja jääpallo. Hän on ollut selostamassa olympialaisissa yhteensä 20 kertaa.

Urheilutoimittajain Liitto valitsi Lehtisen vuoden urheilutoimittajaksi vuonna 2014 ja vuonna 2022 liitto palkitsi hänet Elämäntyö urheilutoimittajana -tunnustuksella.

Lehtinen sai Suomen urheilugaalan Urheilujournalismin palkinnon vuonna 2016. Lehtisen pitkältä uralta tuoreimpana huippuhetkenä muistetaan selostus Sotšin talviolympialaisten hiihdon parisprintistä, jossa Sami Jauhojärvi ja Iivo Niskanen saavuttivat olympiakultaa. Yksi Lehtisen legendaarisimmista selostuksista on jalkapallon EM-karsintaottelusta Suomi–Belgia vuonna 2007, kun Bubiksi ristitty huuhkaja saapui Olympiastadionille. Lehtinen oli Ylen pääselostaja televisiossa Jalkapallon EM-kisoissa 2008, selostaen muun muassa välierät ja loppuottelun.

## Lähteet
Polesine Zibello

**Polesine Zibello** on kunta Pohjois-Italiassa Parman maakunnassa Emilia-Romagnan alueella. Kunta perustettiin vuonna 2016, kun kaksi kuntaa, Polesine Parmense (1&nbsp;432 asukasta) ja Zibello (1&nbsp;833), yhdistyivät muodostaen Polesine Zibellon kunnan. Kunta sijaitsee Pojoen varrella. Joki tulvineen on tuonut seudulle viljavat maat, mutta myös tuhonnut pahimmillaan asumuksia.

## Lähteet
Naisten Superpesiksen kausi 2007

**Naisten Superpesiksen kausi 2007** oli Naisten Superpesiksen 18. kausi. Kausi alkoi 14. toukokuuta, ja Suomen mestarit olivat selvillä 16. syyskuuta.

Sarjaan osallistui 11 joukkuetta. Hallitsevana mestarina kauteen läksi Jyväskylän Kirittäret. Suomen mestariksi vuonna 2007 kruunattiin Kirittäret, joka voitti mestaruuden kolmannen kerran peräkkäin. Hopealle selviytyi Seinäjoen Petojussit, ja pronssit jaettiin Lappeenrannan Pesä Yseille.

Sarjassa pelattiin kaksinkertainen runkosarja, jonka 8 parasta jatkoi jatkosarjassa. Yksinkertaisen jatkosarjan jälkeen neljä parasta ratkaisi mitalisijoitukset pudotuspelein.

## Lopulliset sijoitukset
Agent Purple

**Agent Purple** on kasvimyrkky, jota Yhdysvaltain asevoimat käytti Vietnamin sodassa. Se on myrkyllisempää kuin tunnetumpi Agent Orange. Se sisältää samoja aineita kuin Agent Orange eli 2,4-dikloorifenoksietikkahappoa (2,4-D) eli C8H6Cl2O3 ja 2,4,5-trikloorifenoksietikkahappoa (2,4,5-T) eli C8H5Cl3O3, mutta erona on, että Agent Purplessa 2,4,5-T on kahdessa eri muodossa: n-butyyliesterinä ja isobutyyliesterinä. 

## Lähteet
Daiichi Sankyō

**Daiichi Sankyō** () on japanilainen lääketeollisuusyhtiö. Se tunnetaan muun muassa naloksonin kehittäjänä. Yhtiö perustettiin vuonna 2005 Sankyō- ja Daiichi seiyaku -lääkeyritysten yhdistyessä.

Yritys oli 2014 liikevaihdoltaan Japanin viidenneksi suurin lääkeyhtiö. Se omistaa yhdysvaltalaisen Plexxikonin. Se osti vuonna 2008 saksalaisen U3 Pharman, mutta ilmoitti joulukuussa 2015 sulkevansa laitoksen ja siirtävänsä toiminnot Japaniin. Daiichi Sankyō omisti vuodesta 2008 myös intialaisen Ranbaxy Laboratoriesin, mutta vetäytyi maasta 2015.

Suomessa Daiichi Sankyōn tuotteista ovat myynnissä verenpainelääkkeet *Olmetec* (olmesartaanimedoksomiili) ja  *Sevikar* (olmesartaanimedoksomiili/amlodipiini).

## Lähteet

## Aiheesta muualla

*Daiichi Sankyō 
*Daiichi Sankyo
Josef Růžicka

**Josef Růžička** (17. maaliskuuta 1925 Praha – 11. huhtikuuta 1986 Praha) oli tšekkoslovakialainen kreikkalais-roomalaisen tyylin painija ja vapaapainija.

Růžička kilpaili yli 87-kiloisten painoluokassa kesäolympialaisissa kahdesti ja paini kummallakin painityylillä. Lontoossa 1948 hän sijoittui vapaapanissa viidenneksi ja karsiutui kreikkalais-roomalaisessa painissa alkukierroksilla. Helsingissä 1952 Růžička karsiutui vapaapainissa alkukierroksilla mutta saavutti kreikkalais-roomalaisella tyylillä hopeamitalin. MM-kilpailuissa hän sijoittui kreikkalais-roomalaisessa painissa vuonna 1955 neljänneksi.

## Lähteet
* Josef Růžička Bio, Stats and Results  Olympics at Sports-Reference.com 
* Ruzicka, Josef (CSR) iat.uni-leipzig.de 

### Viitteet
Novo Nordisk

**Novo Nordisk A/S** on tanskalainen lääketeollisuusyritys, joka tuottaa mm. diabetes- ja hemofilialääkkeitä sekä kehittää kasvuhäiriöhoitojen ja vaihdevuosien hormonihoitoja.

Suomessa Novo Nordiskin reseptilääkkeistä ovat myynnissä diabetesvalmisteet *Victoza, Levemir, Protaphane, Tresiba, NovoRapid, Actrapid, NovoMix, NovoNorm* ja *GlucaGen*, vaihdevuosivalmisteet *Activelle, Novofem, Estrofem, Vagifem, Kliogest* ja *Trisekvens*, kasvuhäiriövalmiste *Norditropin* sekä hemofiliavalmisteet *NovoSeven* ja *NovoThirteen*.

## Historia
Novo Nordisk sai alkunsa vuonna 1923 perustetusta *Nordisk Insulinlaboratoriumista* ja vuonna 1925 perustetusta *Novo Terapeutisk Laboratoriumista*, jotka molemmat alkoivat valmistaa kanadalaisten tiedemiesten vasta kehittämää mullistavaa diabeteslääkettä, insuliinia. Vuonna 1989 yritykset yhdistyivät Novo Nordisk -yhtiöksi. Yhtiö ilmoittaa 2020-luvulla valmistavansa noin puolet maailman insuliinista.

## Omistus
Novo Nordiskin B-sarjan osake noteerataan New Yorkin ja Kööpenhaminan pörsseissä. Yhtiön A-sarjan osake ei ole julkisessa kaupankäynnissä, vaan ne ovat Novo Holding A/S:n hallussa, jonka puolestaan omistaa Novo Nordisk-säätiö. A-sarjan osakkeiden kautta Novo Holdingilla yli 75 prosenttia yhtiön äänimäärästä. Novo Nordisk on pörssiyritys Novozymesin tavoin Novo Holding A/S:n tytäryritys.

Syyskuussa 2023 Novo Nordisk nousi Euroopan arvokkaimmaksi pörssiyhtiöksi ohi luksustuotevalmistaja LVMH:n. Kurssinousun syynä oli etenkin semaglutidipohjaisen laihdutuslääke Wegovyn pääsy Britannian markkinoille. Novo Nordiskin asemaa Tanskassa verrataan parikymmentä vuotta aiempaan Nokian dominoivaan asemaan Suomen talouselämässä.

## Katso myös
* Luettelo Kööpenhaminan pörssissä noteeratuista yhtiöistä

## Lähteet

## Aiheesta muualla

* Novo Nordisk Global
Mikuláš Athanasov

**Mikuláš Athanasov** (28. marraskuuta 1930 Košice – 26. joulukuuta 2005 Košice) oli tšekkoslovakialainen kreikkalais-roomalaisen tyylin painija ja olympiamitalisti.

Athanasov voitti sarjan 67 kg olympiapronssia Helsingissä 1952.

## Lähteet
* Mikuláš Athanasov Bio, Stats and Results  Olympics at Sports-Reference.com 
* Athanasow, Mikulas (CSR) iat.uni-leipzig.de 

### Viitteet
Berlin River Drivers

**Berlin River Drivers** on yhdysvaltalainen jääkiekkoseura, joka on kotoisin Berlinistä New Hampshirestä. 
Se pelaa FHL-liigaa. Kaudella 2015-2016 seurassa pelasivat suomalaiset Rene Kaupinharju ja Matias Simontaival.

## Aiheesta muualla
* Berlin River Driversin verkkosivut
Péter Mansfeld

**Péter Mansfeld** (10. maaliskuuta 1941 – 21. maaliskuuta 1959) oli unkarilainen 18-vuotias poika, joka vangittiin suunniteltuaan Unkarin kansannousun aikana vangittujen ystäviensä vapauttamista ja kostoa kapinoitsijoista virkavallalle kertoneita henkilöitä vastaan. Mansfeld tuomittiin aluksi elinkautiseen vankeuteen, mutta korkein oikeus muutti tuomion kuolemanrangaistukseksi ja Mansfeld teloitettiin 21. maaliskuuta 1959.

## Elämäkerta
Péter Mansfeld syntyi Budapestissa Unkarissa 10. maaliskuuta 1941. Mansfeldin isä oli parturi, ja vanhempiensa eron jälkeen hän kasvoi äitinsä kanssa. Peruskoulun jälkeen hän opiskeli ammattioppilaitoksessa. Unkarin kansannousun alettua lokakuussa 1956 Mansfeld ei ottanut osaa varsinaisiin taisteluihin, mutta hän toimitti aseita ja ruokaa kapinoitsijoille. 5. marraskuuta samana vuonna Mansfeld murtautui entisen sisäministeri  László Pirosin huvilaan varastaen siellä olleita aseita, jotka hän kätki myöhemmin kotiinsa. Unkarin kansannousun kukistamisen jälkeen Mansfeld jatkoi opiskelujaan.

Helmikuussa 1958 Mansfeld päätti yhdessä ystävänsä kanssa perustaa aseistautuneen ryhmän. Yhdessä he kaappasivat Itävallan suurlähetystön edustalla olleen miliisin, ryöstivät tämän aseet ja päästivät hänet menemään. He suunnittelivat myös vangittujen ystäviensä vapauttamista ja kostoa kansannousun ajan taistelijoista virkavallalle kertoneita henkilöitä vastaan. Mansfeld kuitenkin pidätettiin kaksi päivää miliisin kaappaamisen jälkeen. 21. marraskuuta 1958 hänet tuomittiin elinkautiseen vankeuteen, mutta korkein oikeus muutti tuomion kuolemanrangaistukseksi 19. maaliskuuta 1959. Kaksi päivää tuomion jälkeen Mansfeld teloitettiin.

## Lähteet
I Took a Pill in Ibiza

**I Took a Pill in Ibiza** on yhdysvaltalaisen laulajan ja tuottajan Mike Posnerin kappale. Kappale oli alun perin akustinen ja kitarapohjainen, ja sen remiksasi norjalainen duo Seeb. Remiksattu versio julkaistiin Yhdysvalloissa digitaalisena latauksena 24. heinäkuuta 2015 Posnerin toisen EP:n *The Truth* ensimmäisenä singlenä. Norjassa se nousi singlelistan kärkeen.

## Listasijoituksia

## Lähteet
Abdel Aal Rashid

**Abdel Aal Ahmed Rashid** (, s. 27. joulukuuta 1927) on egyptiläinen kilpauransa päättänyt kreikkalais-roomalaisen tyylin painija ja olympiamitalisti.

Rashid voitti sarjan 62&nbsp;kg olympiapronssia Helsingissä 1952.

## Lähteet
* Abdel Aal Rashid Bio, Stats and Results  Olympics at Sports-Reference.com 
* Rasched, Abdel (EGY) iat.uni-leipzig.de 

### Viitteet
Danbury Titans

**Danbury Titans** on yhdysvaltalainen jääkiekkoseura, joka on kotoisin Danburysta Connecticutista. 
Se pelaa FHL-liigaa. 

## Aiheesta muualla
* Brewster Bulldogsin verkkosivut
Tommi Pihlajamäki

**Tommi Pihlajamäki** (s. 16. maaliskuuta 1971) on suomalainen kilpauransa päättänyt koripalloilija. Pihlajamäki pelasi kolme kautta miesten SM-sarjassa edustaen kolmea eri seuraa.

Pihlajamäen poika Tomas Pihlajamäki on myös pelannut koripalloa miesten pääsarjatasolla.

## Lähteet
* Tommi Pihlajamäki Suomen Koripalloliitto

### Viitteet
Marko Pirhonen

**Marko Pirhonen** (s. 18. toukokuuta 1966) on suomalainen kilpauransa päättänyt koripalloilija. Pirhonen edusti Tampereen Pyrintöä miesten SM-sarjassa kaudella 1985–1986, jolloin hän teki runkosarjassa keskimäärin 5,1 pistettä ja otti 1,7 levypalloa ottelua kohden.

## Lähteet
* Marko Pirhonen  Suomen Koripalloliitto

### Viitteet
Mikael Jansen

**Mikael Jansen** (s. 4. maaliskuuta 1985) on suomalainen kilpauransa päättänyt koripalloilija. Jansen edusti kasvattajaseuransa Tampereen Pyrinnön edustusjoukkue Pyrbasketia ja turkulaista Aura Basketia miesten pääsarjassa.

## Lähteet
* Mikael Jansen  Suomen Koripalloliitto

### Viitteet
Naisten Superpesiksen kausi 1992

Kausi 1992 oli kolmas Superpesiksen kausi. Naisten mestaruuden voitti Lapuan Virkiä.

## Naisten superpesis
**Runkosarjan taulukko**

**Runkosarjan ottelut**

**Pudotuspelit**

### Puolivälierät

### Välierät

### Loppuottelut

### Pronssiottelut

### Superpesiskarsinta

### Lyöjätilasto

### Etenijätilasto

### Tehotilasto

### Kärkilyöjät

## Mestarijoukkue

### Lapuan Virkiä

## Palkinnot

Urheilulehden arvopelaajat: Riikka Nieminen ja Vesa Mikkola.

## Lähteet

* Naisten SM-sarjaottelut kautta aikain (exel) 
* Pesäpallon vuosikirja 1993
Triliitti

**Triliitti** on porttia muistuttava esihistorialliselta ajalta oleva muistomerkki, joka muodostuu kahdesta pystykivestä ja näitä kattavasta kamanasta. Triliittejä on muun muassa Stonehengessa. Lisäksi suurista kivistä tehtyjä muurirakenteita kutsutaan triliiteiksi.

## Lähteet

## Aiheesta muualla
*Tietosanakirja
Wilhelm Tischbein

**Wilhelm Tischbein** (1751–1829) oli saksalainen Goethen piirissä mukana ollut taidemaalari, Napolissa vuodesta 1789 akatemian johtaja ja vuodesta 1808 hovimaalari Eutugissa. Tischbein maalasi uusklassisia muotokuvia, joista yksi on hänen päätyönsä, jossa on Goethe kuvattuna Rooman Campagnalla.

## Lähteet

## Aiheesta muualla
Felipe Rose

**Felipe Rose** (s. 12. tammikuuta 1954) on yksi Village People -yhtyeen  alkuperäisistä jäsenistä. Hänen roolihahmonsa yhtyeessä on intiaani. Rosen äiti on puertoricolainen ja isä lakota.
Johan Sverdrup

**Johan Sverdrup** (1816–1892) oli norjalainen asianajaja, pankinjohtaja ja poliitikko. Hän oli vasemmistolaisen venstre-puolueen johtaja. Sverdrup oli maansa suurkäräjien jäsen vuosina 1851–1884 ja puheenjohtaja vuosina 1871–1884. Hän oli Norjan pääministeri vuosina 1884–1889. 

Sverdrupin hallitus oli Norjan ensimmäinen liberaalihallitus. Hallitus laajensi norjalaisten vaalioikeutta ja äänioikeutta. Sverdrupin hallituksen saavutuksiin kuuluu parlamentarismin periaate, jossa hallitus on vastuussa päätöksistään valtiopäiville. Tämän Norja toteutti ensimmäisenä Pohjoismaana. Sverdrupin hallitus kehitti myös tuomioistuinten ja armeijan toimintaa sekä elinkeinovapautta ja kansakoulujärjestelmää. Kun Sverdrupin organisoima venstre, johon yhtäältä kuului kaupungeissa asunutta radikaalia älymystöä mutta myös maaseudun liberaaleita asukkaita, hajosi vuonna 1886 puhtaaseen ja maltilliseen venstreen, joista puhdas jäi Sverdrupin tukijaksi. Nykyinen venstre katsoo toimintansa alkaneen vuonna 1884. Vuonna 1889 Sverdrup erosi kärsittyään vaalitappion.

## Lähteet
Guédelon linna

**Guédelon linna** on keskiaikainen rakennushanke, joka sijaitsee Treignyssä, Ranskassa. Hankkeen tavoitteena on rakentaa linna käyttäen vain keskiaikaisia tekniikoita ja materiaaleja. Valmistuessaan 2020-luvulla se tulee olemaan aito 12. vuosisadan keskiaikainen linna. 

Rakennushankkeessa tutkitaan keskiaikaisia rakentamisen tekniikoita, työkaluja ja vaatteita ja niitä käytetään koko rakentamisen ajan. Sellaiset raaka-aineet, kuten puu ja kivi saadaan paikan päältä. Rakennushankkeen pääarkkitehti on Jacques Moulin. Hän suunnitteli linnan pohjapiirustuksen 12. ja 13. vuosisatojen Ranskan Philip II:n kauden linnojen tyylin mukaisesti. Rakentamisen aloitti vuonna 1997 Michel Guyot Guédelonista 13 kilometrin päässä sijaitsevan Saint-Fargeaun linnan omistaja. Rakennuspaikka valittiin sellaisten rakennusmateriaalien ja ympäristön mukaan kuten hylätty kivilouhos, suuri metsä, jossa on lampi lähellä.

Hanke on luonut 55 työpaikkaa ja se on nyt suosittu matkailukohde, jossa vierailee yli 300.000 turistia vuosittain. 

## Rakennushankkeen galleria

Image:Guédelon11062004.jpg|2004
Image:Castle Guedelon 2005.jpg|2005
Image:Château de Guedelon 2006 01.jpg|2006
Image:Château guédelon août 2007.jpg|2007
Image:Château de Guédelon (juillet 2009).jpg|2009
Image:Château de Guédelon (juin 2011).jpg|2011
Image:Château de Guédelon (août 2012).jpg|2012
Image:Guédelon Château fort en construction.jpg|2013
Image:Guédelon - mai 2014 - 11.JPG|2014
Image:Guédelon - août 2015 47.JPG|2015


## Aiheesta muualla
*Projektin kotisivut   

## Lähteet
Harald Sverdrup

**Harald Ulrik Sverdrup** (1888–1957) oli norjalainen geofyysikko, napa- ja merentutkija. Hän oli Roald Amundsenin vuosien 1917–1925 pohjoisnaparetkikunnan tieteellinen johtaja, vuosina 1936–1948 Kalifornian yliopiston oseanografian professori ja vuodesta 1949 lähtien geofysiikan professori Oslossa. Vuodesta 1948 Sverdrup johti Norjan polaari-instituuttia. Hänen teoksiaan ovat ainakin *Oceanography for Meteorologist* (1942) sekä *Wind, Sea and Swell* (1946–47).

## Katso myös

* Sverdrup (mittayksikkö)

## Lähteet
Eyes Wide Open

**Eyes Wide Open** voi tarkoittaa seuraavia asioita:

* Eyes Wide Open, näyttely Irakin sodassa kuolleiden mustoksi
* *[[Eyes Wide Open (elokuva)|Eyes Wide Open]]*, 2009 valmistunut israelilainen elokuva

;Musiikissa:
* ”Eyes Wide Open”, Naildownin kappale vuodelta 2005
* ”Eyes Wide Open”, Gotyen kappale vuodelta 2010
* ”Eyes Wide Open”, Staindin kappale vuodelta 2012
* ”Eyes Wide Open”, Dirty Southin kappale vuodelta 2012
* *[[Eyes Wide Open (Davíd Garzan albumi)|Eyes Wide Open]]*, Davíd Garzan albumi vuodelta 1992
* *[[Eyes Wide Open (King Crimsonin albumi)|Eyes Wide Open]]*, King Crimsonin albumi vuodelta 2003
* *[[Eyes Wide Open (Sabrina Carpenterin albumi)|Eyes Wide Open]]*, Sabrina Carpenterin albumi vuodelta 2015
* *[[Eyes Wide Open (Emily Frostin kappale)|Eyes Wide Open]]*, Emily Frostin sinkku vuodelta 2018
* *[[Eyes Wide Open (Twicen albumi)|Eyes Wide Open]]*, Twicen albumi vuodelta 2020

## Katso myös
* *[[Eyes Wide Shut]]*, 1999 valmistunut eroottinen trilleri
HMS Swiftsure (1804)

**HMS Swiftsure** oli Britannian kuninkaallisen laivaston vuonna 1804 vesillelaskettu Swiftsure-luokan 74-tykkinen kolmannen luokan linjalaiva.

## Valmistus

Alus tilattiin 16. elokuuta 1800 Balthazar & Edward Adamsilta Bucklers Hardista, missä köli laskettiin elokuussa 1802. Se laskettiin vesille 23. heinäkuuta 1804 ja valmistui 24. syyskuuta Portsmouthissa. Valmistuskustannukset olivat 35&nbsp;787 puntaa seitsemäntoista shillinkiä ja yhdeksän pennyä.

## Palvelus
Alus otettiin palvelukseen elokuussa 1805 Kanaalin laivastoon päällikkönään Mark Robinson. Se oli vuoden lopulla valvomassa Cadizin saartoa. Aluksen päälliköksi tuli William Gordon, jonka johdolla alus osallistui Ranskan laivaston takaa-ajoon Karibialle. Alus oli Trafalgarin taistelussa suojanpuoleisessa jonossa ja taistelussa miehistöstä sai surmansa yhdeksän ja haavoittui kahdeksan.

Alus siirrettiin vastaanottoalukseksi 1819 ja myytiin 1845.

## Lähteet
*

### Viitteet
Georg Calixtus

**Georg Calixtus** (1586–1656) oli saksalainen luterilainen teologi ja Helmstedtin yliopiston professori. Hänen mukaansa kristinuskon yhdistymiseksi riitti vanhan kirkon opillinen perusta, ja hän pyrki edistämään kirkkokuntien sovintoa kristinuskon viiden ensi vuosisadan uskonperinnön pohjalta. Calixtuksen kantaa vastustettiin, ja hänen oppiaan väitettiin synkretismiksi. Hänen kuuluisin kiistakumppaninsa oli Abraham Calovius. Calixtus oli Suomessa ajan "ekumeenikoista" Johan Amos Comeniuksen ohella tunnetuin. Calixtuksen oppilaina oli myös suomalaisia, esimerkiksi Johannes Terserus.

## Lähteet

## Aiheesta muualla
HMS Defiance (1783)

**HMS Defiance** oli Britannian Kuninkaallisen laivaston vuonna 1783 vesillelaskettu Elizabeth-luokan 74-tykkinen kolmannen luokan linjalaiva.

## Valmistus

Alus tilattiin 4. heinäkuuta 1780 Rotherhithestä John Randall & John Brentiltä. Sen köli laskettiin huhtikuussa 1782 ja alus laskettiin vesille 10. joulukuuta 1783. Alus valmistui 4. maaliskuuta 1784 Deptfordissa. Se siirrettiin edelleen Woolwichiin, missä työt aluksella saatiin päätökseen kesäkuussa. Aluksen valmistuskustannukset olivat 30&nbsp;757 puntaa viisitoista shillinkiä ja kymmenen pennyä. Lisäksi takilointi ja varustaminen maksoi 8&nbsp;878 puntaa.

## Palvelus
Alus romutettiin 1817.

## Lähteet
*
*

### Viitteet
Jinzhou

**Jinzhou** (, pinyin: Jǐnzhōu Shì) on prefektuuritason kaupunki Kiinan Liaoningin maakunnan keskiosassa. Kaupungin keskusta sijaitsee linnuntietä noin 210 kilometriä maakunnan pääkaupunki Shenyangista lounaaseen. Prefektuurin pinta-ala on 10&nbsp;111 neliökilometriä ja väkiluku 3,13 miljoonaa (2010).

Kaupunki rajoittuu pohjoisessa Fuxinin, idässä Shenyangin, Anshanin ja Panjinin, lännessä Huludaon ja Chaoyangin prefektuuritason kaupunkeihin, sekä etelässä Bohaimereen.

## Hallinnollinen jako

Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa, asukasluvut vuonna 2010):

; Kaupunkipiirit (3)
* 1. Taihe (太和区), 394&nbsp;594 as.
* 2. Guta (古塔区), 287&nbsp;599 as.
* 3. Linghe (凌河区), 409&nbsp;606 as.
; Piirikuntatason kaupungit (2)
* 4. Linghai (凌海市), 508&nbsp;079 as.
* 5. Beizhen (北镇市), 514&nbsp;898 as.
; Piirikunnat (2)
* 6. Heishan (黑山县), 615&nbsp;085 as.
* 7. Yixian (义县), 396&nbsp;602 as.

Kuvassa numero 8 on Jinzhoun talous- ja teknologiakehitysalue, joka kuuluu muodollisesti Linghain kaupunkiin, mutta on suoraan Jinzhoun ohjauksessa.


## Galleria

Guangji Pagoda - Guta Park.jpg|Guangji-pagodi.
Jinzhou nan.JPG|Jinzhoun eteläinen rautatieasema.
Drum Tower of Beizhen 2010-11.jpg|Rumputorni Beizhenissä.
Fengguo Temple 1.JPG|Fengguo-temppeli Yixianissa.


## Lähteet

## Aiheesta muualla
Markus Uusitalo

**Markus Uusitalo** (s. 15. toukokuuta 1997 Espoo) on suomalainen uransa päättänyt jalkapallomaalivahti, joka edusti uransa aikana Veikkausliigassa Helsingin Jalkapalloklubia, FC Honkaa, HIFK:ta sekä Seinäjoen Jalkapallokerhoa.

Uusitalo aloitti uransa Hongan riveissä, jonka kakkosjoukkueessa Pallohongassa hän pelasi kuudessa Kakkosen pelissä kaudella 2014. Kaudeksi 2015 Uusitalo siirtyi Vaasan Palloseuraan. Hän ei pelannut kaudella minuuttiakaan Veikkausliigassa Henri Sillanpään ollessa ykkösmaalivahti, mutta seuran farmijoukkueessa Kiistossa Kakkosessa otteluita kertyi kahdeksan. Kaudeksi 2016 Uusitalo siirtyi Helsingin Jalkapalloklubiin, jossa hän pelasi enimmillään 12 liigaottelua kaudessa. Kaudeksi 2020 hän siirtyi FC Honkaan, jota hän edusti kahden kauden ajan. Kaudet 2022–2023 Uusitalo edusti Seinäjoen Jalkapallokerhoa, jossa hän pelasi yhteensä 16 ottelua. Hän ilmoitti päättävänsä ammattilaisuransa kauden 2023 päätteeksi.

Uusitalo on edustanut Suomea alle 17-, alle 18-, alle 19- ja alle 21-vuotiaiden maajoukkueissa. Tammikuussa 2016 Suomen jalkapallomaajoukkueen uusi päävalmentaja Hans Backe nimesi Uusitalon harjoitusotteluihin Ruotsia ja Islantia vastaan. Hän ei kuitenkaan päässyt kentälle noissa otteluissa.

## Lähteet

## Aiheesta muualla
Fuxin

**Fuxin** (, pinyin: Fùxīn Shì) on prefektuuritason kaupunki Kiinan Liaoningin maakunnan luoteisosassa. Kaupungin keskusta sijaitsee linnuntietä noin 150 kilometriä maakunnan pääkaupunki Shenyangista länsiluoteeseen. Prefektuurin pinta-ala on 10&nbsp;445 neliökilometriä ja väkiluku 1,82 miljoonaa (2010).

Kaupunki rajoittuu pohjoisessa Tongliaon, idässä Shenyangin, etelässä Jinzhoun, sekä lännessä Chaoyangin prefektuuritason kaupunkeihin.

## Hallinnollinen jako

Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa, asukasluvut vuonna 2010):

; Kaupunkipiirit (5)
* 1. Haizhou (海州区), 270&nbsp;757 as.
* 2. Xinqiu (新邱区), 81&nbsp;816 as.
* 3. Taiping (太平区), 166&nbsp;044 as.
* 4. Qinghemen (清河门区), 60&nbsp;751 as.
* 5. Xihe (细河区), 211&nbsp;288 as.
; Piirikunta (1)
* 6. Zhangwu (彰武县), 363&nbsp;712 as.
; Autonominen piirikunta (1)
* 7. Fuxinin mongolien autonominen piirikunta (阜新蒙古族自治县), 664&nbsp;971 as.

## Galleria

Fuxin 121.67134E 41.99069N.jpg|Satelliittikuva Fuxinista.
1952-12 阜新煤矿.png|Fuxinin hiilikaivos vuonna 1952.


## Lähteet

## Aiheesta muualla
Stirling Bridgen taistelu

**Stirling Bridgen taistelu** oli skotlantilaisen Stirlingin kaupungin lähellä 11. syyskuuta 1297 Englannin ja Skotlannin joukkojen välillä käyty taistelu, joka päättyi Skotlannin voittoon.

Vuonna 1296 Skotlannin kuningas Aleksanteri III kuoli lapsettomana. Englantilaisjoukon johtaja kreivi John de Warenne oli saanut kuninkaaltaan Edvard I:ltä tehtäväkseen skottien kukistamisen. Hän hyökkäsi 10&nbsp;000 miehen armeijan voimin Stirlingin kaupunkiin johtavalle, Forthjoen yli kulkevalle sillalle. Sitä puolusti huonosti koulutettu, enintään parituhantinen skotlantilaisjoukko, jota johti sissipäällikkö William Wallace. Englannin armeijaan kuului myös hyvin varusteltu 3&nbsp;000 ritarin ratsuosasto. Englannin ylivoimasta huolimatta taistelu päättyi Skotlannin torjuntavoittoon ja lähes 5&nbsp;000 englantilaista kaatui.

## Stirling Bridgen taistelu Braveheart-elokuvassa
Vuoden 1995 historiallinen elokuva *[[Braveheart – taipumaton]]* perustuu William Wallacen tarinaan, mutta poikkeaa monin tavoin todellisesta historiasta. Skotit eivät esimerkiksi käyttäneet Wallacen aikaan kilttejä eivätkä sinisiä kasvomaalauksia. Elokuvallisista syistä Stirling Bridgen taistelua vastaava taistelukohtaus ei sijoitu Stirlingin sillalle vaan avoimelle kentälle.

## Katso myös
*Falkirkin taistelu

## Lähteet
Stefan Geiss

**Stefan Geiss** (s. 1958) on saksalainen matemaatikko ja professori. Hän on toiminut Jyväskylän yliopistossa matematiikan professorina vuodesta 2000.

## Akateeminen ura
Geiss opiskeli matematiikkaa ja väitteli 1987 tohtoriksi Friedrich Schiller -yliopistossa Jenassa. Hänen väitöskirjansa käsitteli niin kutsuttujen Grothendieck-lukujen jatkuvia ja lineaarisia kuvauksia Banach-avaruuksissa.

Valmistumisensa jälkeen Geiss toimi aluksi 1987−1995 matematiikan assistenttina ja sittemmin 1995−1999 apulaisprofessorina Jenan yliopiston matematiikan instituutissa. Geiss on lisäksi tehnyt tutkimustyötä Saksan tiedeakatemian ja EU:n tuella Berliinissä ja Pariisissa. 

Geiss nimitettiin tammikuussa 2000 matematiikan professoriksi Jyväskylän yliopistoon. Hän oli ensimmäinen ulkomaalainen vakinaisen professuurin Jyväskylän yliopistosta saanut henkilö ja eräs ensimmäisiä ulkomaalaisia professoreja Suomessa. Geissin erityisala professorina on stokastiikka eli satunnaisilmiöiden tutkimus ja analyysi. Hän on hoitanut professuuria lukuun ottamatta vuosia 2009−2014, jolloin hän toimi matematiikan professorina Innsbruckin yliopistossa.

Stokastiikan tutkimus Jyväskylän yliopiston matematiikan ja tilastotieteen laitoksella on keskittynyt stokastisten prosessien selvittämiseen, erilaisten rahoitusmallien tarvitseman approksimaatioteorian tutkimiseen ja niiden lisäksi tarkasteltavana ovat olleet erityyppiset adaptiiviset Markovin ketjuihin perustuvat simulointimenetelmät.

## Tutkimusura

Matemaatikkona Geiss on tutkinut erityisesti rahamarkkinoiden toimintaa ja pörssikurssien muutoksia stokastisen matematiikan menetelmien avulla. Aiemmissa matemaattisissa malleissa esimerkiksi markkinoiden riskit on arvioitu liian pieniksi, eikä niissä ole otettu huomioon esimerkiksi osakkeiden ostosta ja myynnistä aiheutuvien kustannuksien vaikutusta. Geiss on pyrkinyt kehittämään optioiden hinnoitteluun matemaattista mallia, joka huomioi myös osakekaupan kustannukset.

Muita professori Geissin kiinnostuksen kohteita ovat todennäköisyydet Banach-avaruuksissa, käänteis-stokastiset differentiaaliyhtälöt sekä interpolaatio-teoria. Hänen johdollaan Jyväskylän yliopistossa toimii stokastista tutkimusta tekevä tutkimusryhmä.

Geiss on vuoteen 2015 mennessä julkaissut 29 vertaisarvioitua tieteellistä julkaisua stokastiikan ja matematiikan alalta.

## Yksityiselämä
Geiss on naimisissa ja hänellä on kolme lasta.

## Lähteet

## Aiheesta muualla
* Stefan Geissin kotisivu. Jyu.fi.
Joseph Mazzello

**Joseph Francis ”Joe” Mazzello III** (s. 21. syyskuuta 1983) on yhdysvaltalainen näyttelijä, tuottaja ja käsikirjoittaja. Hän aloitti elokuvauransa lapsinäyttelijänä yli kymmenessä elokuvassa. Hänet tunnetaan muun muassa elokuvista *[[Jurassic Park]]*,  *[[The Social Network]]* ja *[[Rohto (vuoden 1995 elokuva)|Rohto]]*, Bohemian Rhapsody sekä HBO:n minisarjasta *[[The Pacific: Tyynenmeren taistelutoverit|The Pacific]]*.

## Filmografia
* *[[Unspeakable acts]]* (1990)
* *[[Kunnes toisin todistetaan]]* (1990)
* *[[Lento unelmiin]]* (1992)
* *[[Pretty Girl]]* (1992)
* *[[Oikeus elämään]]* (1992)
* *[[Jurassic Park]]* (1993)
* *[[Varjojen maat]]* (1993)
* *[[Villi joki]]* (1994)
* *[[High Lonesome: A Father for Charlie]]* (1995)
* *[[Rohto (vuoden 1995 elokuva)|Rohto]]* (1995)
* *[[Kolme toivomusta]]* (1995)
* *[[Kadonnut maailma - Jurassic Park]]* (1997)
* *[[Star Kid]]* (1997)
* *[[Ystäväni Simon Birch]]* (1998)
* *[[Wooly Boys]]* (2001)
* *[[Kasvukipuja (elokuva)|Kasvukipuja]]* (2004)
* *[[The Hollow]]* (2004)
* *[[The Sensation of Sight]]* (2006)
* *[[Matters of Life and Death]]* (2007, lyhytelokuva)
* *[[Beyond All Boundaries]]* (2009)
* *[[The Social Network]]* (2010)
* *[[Allison (lyhytelokuva)|Allison]]* (2011, lyhytelokuva)
* *[[First Kiss]]* (2011, lyhytelokuva)
* *[[G.I. Joe: Kosto]]* (2013)
* *[[Dear Sidewalk]]* (2013)
* *[[Bohemian Rhapsody (elokuva)|Bohemian Rhapsody]]* (2018)

## Lähteet
* http://www.imdb.com/name/nm0001515/?ref_=nv_sr_2

## Aiheesta muualla
* Näyttelijän virallinen sivusto
* 
*
Otetšestvennyje zapiski

**Otetšestvennyje zapiski** (, ”Isänmaallisia kirjoituksia”) oli Pietarissa vuosina 1839–1884 ilmestynyt venäläinen aikakauslehti.

*Otetšestvennyje zapiski* oli alaotsikoltaan vuoteen 1859 saakka ”tieteellis-kaunokirjallinen” ja sen jälkeen ”tieteellis-kaunokirjallinen ja poliittinen” aikakauslehti. Sen julkaisijoina toimivat vuoteen 1867 saakka Andrei Krajevski ja sen jälkeen Nikolai Nekrasov, Mihail Saltykov-Štšedrin ja Grigori Jelisejev. Kritiikin ja bibliografian osastoa johti aluksi Vissarion Belinski. Lehdessä julkaistiin muun muassa Mihail Lermontovin, Vladimir Odojevskin, Vladimir Sollogubin, Aleksei Koltsovin sekä myöhemmin Aleksandr Herzenin, Nekrasovin, Fjodor Dostojevskin, Nikolai Ogarjovin ja Ivan Turgenevin teoksia. Levikki kohosi 1840-luvulla 8&nbsp;000 kappaleeseen.

1840-luvun alussa *Otetšestvennyje zapiski* oli lähinnä zapadnikkien lehti. Myöhemmin sen sivuilla esiintyivät sekä liberaalit että Belinskin, Herzenin ja Nekrasovin kaltaiset vallankumoukselliset demokraatit. Belinski siirtyi vuonna 1846 *[[Sovremennik]]*-lehteen, minkä jälkeen arvosteluosastoa johti Valerian Maikov. Vallankumousvuoden 1848 jälkeen lehdestä tuli poliittisesti väritön. Vuoden 1861 talonpoikaisreformin jälkeen se oli maltillinen ja vastusti vallankumouksellisia suuntauksia.

Nekrasovin johdolla vuosina 1868–1877 *Otetšestvennyje zapiskista* tuli Venäjän johtava demokraattinen aikakauslehti. Sen sivuilla julkaistiin muun muassa Saltykov-Štšedrinin, Aleksandr Ostrovskin, Gleb Uspenskin, Vsevolod Garšinin ja Dmitri Mamin-Sibirjakin teoksia. Arvosteluosastoa johti Dmitri Pisarev sekä myöhemmin Aleksandr Skabitševski ja Nikolai Mihailovski. *Otetšestvennyje zapiski* tuki narodnikkeja ja kävi ankaraa polemiikkia varsinkin taantumuksellisen *[[Russki vestnik]]in* kanssa. Nekrasovin kuoltua toimittajina työskentelivät Mihailovski, Saltykov-Štšedrin ja Jelisejev. Viranomaiset lakkauttivat lehden huhtikuussa 1884. Perusteluiksi esitettiin ”vahingollisten ajatusten” levittäminen sekä toimittajien kuuluminen salaseuroihin.

*Otetšestvennyje zapiski* -nimellä on ilmestynyt myös kaksi muuta aikakauslehteä: Pavel Svinjinin lehti vuosina 1820–1830 sekä toinen lehti vuosina 2001–2014.

## Lähteet

## Aiheesta muualla
Kristin Mürer Stemland

**Kristin Mürer Stemland** (s. 8. tammikuuta 1981 Trondheim, Norja) on norjalainen entinen maastohiihtäjä. Hän edusti Byåsen IL:ää.

Stemland hiihti ensimmäisen kilpailunsa maailmancupissa 8. maaliskuuta 2000 sijoittuen 55. sijalle Oslossa perinteisen hiihtotavan sprintissä. Seuraavat maailmancup-kilpailunsa hän hiihti marraskuussa 2003, josta lähtien kiersi maailmancupia joulukuuhun 2008 asti. Vielä tämän jälkeenkin Stemland hiihti neljä maailmancup-kilpailua Norjassa, viimeisen näistä 19. helmikuuta 2011 Drammenissa. Henkilökohtaisissa maailmancupin osakilpailuissa hän hiihti kymmenen kertaa kymmenen parhaan joukkoon parhaan sijoituksen ollessa viides yhdistelmäkilpailussa Vernonissa 10. joulukuuta 2005.

MM-kilpailuissa Stemland oli mukana Oberstdorfissa 2005 ja Sapporossa 2007. Oberstdorfissa hän oli 10 kilometrin vapaan hiihtotavan kilpailussa 22:s ja 30 kilometrin perinteisen hiihtotavan kilpailussa 26:s. Sapporossa Stemland hiihti 10 kilometrin vapaan hiihtotavan kilpailussa 19. sijalle. Stemland oli lisäksi mukana Torinon olympialaisissa 2006 ollen yhdistelmäkilpailussa 19:s, 10 kilometrin perinteisen hiihtotavan kilpailussa 12:s ja 30 kilometrin vapaan hiihtotavan kilpailussa 24:s. Hän hiihti olympialaisissa myös viidenneksi sijoittuneessa viestijoukkueessa.

## Lähteet
HMS Thunderer (1783)

**HMS Thunderer** oli Britannian kuninkaallisen laivaston vuonna 1783 vesillelaskettu Culloden-luokan 74-tykkinen kolmannen luokan linjalaiva.

## Valmistus

Alus tilattiin 23. heinäkuuta 1781 Rotherhithestä John & William Wellsiltä, missä köli laskettiin maaliskuussa 1782. Alus laskettiin vesille 13. marraskuuta 1783 ja valmistui 7. joulukuuta Deptfordissa. Se siirrettiin Woolwichiin, missä työt saatiin päätökseen 4. toukokuuta 1784.

## Palvelus
Alus romutettiin maaliskuussa 1814 Chathamissa.

## Lähteet

*
*

### Viitteet
HMS Defence (1763)

**HMS Defence** oli Britannian kuninkaallisen laivaston vuonna 1763 vesillelaskettu Bellona-luokan 74-tykkinen kolmannen luokan linjalaiva.

## Valmistus

Alus tilattiin 13. joulukuuta 1758 Plymouthin telakalta ja nimettiin Amiraliteetin päätöksellä 19. huhtikuuta 1759. Köli laskettiin 14. toukokuuta 1759. Alus laskettiin vesille 31. maaliskuuta 1763 ja valmistui vartiolaivaksi 19. lokakuuta 1770. Valmistuskustannukset olivat 27&nbsp;690 puntaa kolme shillinkiä ja neljä pennyä, mihin tuli lisäksi takilointi ja varustamiskustannukset 11&nbsp;208 puntaa seitsemäntoista shillinkiä ja yksitoista pennyä.

## Palvelus
Alus haaksirikkoutui 24. joulukuuta 1811.

## Lähteet
*
*

### Viitteet
Nokia Cseries

**Nokia Cseries** on tuoteperhe matkapuhelimia, jonka on valmistanut Nokia. Se julkaistiin 2010, mutta lakkautettiin 2016 Microsoft Mobilen ostettua Nokian matkapuhelintoiminnot. 

## Mallit
* Nokia C1-00
* Nokia C1-01
* Nokia C1-02
* Nokia C2-00
* Nokia C2-01
* Nokia C2-02
* Nokia C2-03
* Nokia C2-05
* Nokia C2-06
* Nokia C3-00
* Nokia C3-01
* Nokia C5-00
* Nokia C5-03
* Nokia C6-00
* Nokia C6-01
* Nokia C7-00
Nokia Xseries

**Nokia Xseries** on mallisto Nokian valmistamia puhelimia. Nokia Xseries tuli markkinoille syyskuussa 2009. Malli Nokia X2-02, joka julkaistiin tammikuussa 2012, jäi malliston viimeiseksi.

## Lista Xseries puhelimista
* Nokia X1-00
* Nokia X1-01
* Nokia X2-00
* Nokia X2-01
* Nokia X2-02
* Nokia X2-05
* Nokia X3-00
* Nokia X3-02
* Nokia X5
* Nokia X5-01
* Nokia X6
* Nokia X7-00

## Katso myös
* Nokia X, Nokia XL (eri mallisto, vaikka nimetty samankaltaisesti)
Kunnon dinosaurus

**Kunnon dinosaurus** () on vuonna 2015 ensi-iltansa saanut yhdysvaltalainen 3D-tietokoneanimaatioelokuva, jonka on ohjannut Peter Sohn ja tuottanut Pixar.

Elokuva sijoittuu maailmaan, jossa dinosaurukset eivät koskaan kuolleet sukupuuttoon. Päähenkilö on nuori *[[Apatosaurus]]* nimeltä Arlo, joka ystävystyy ihmispojan kanssa ja käyvät yhdessä vaikealle ja salaperäiselle matkalle.

Elokuva sai ensi-iltansa Yhdysvalloissa 25. marraskuuta 2015 ja Suomessa 6. tammikuuta 2016.

## Ääninäyttelijät

## Lähteet

## Aiheesta muualla
*
Maailman pisin pajunköysi

**Maailman pisin pajunköysi** () on ruotsalaisten Åke Perssonin ja Thomas Oldrupin kirjoittama vuonna 2010 Ruotsissa ilmestynyt kirja. Kirja kumoaa historiallisia väärinkäsityksiä, esimerkiksi sen, että orjat eivät oikeasti rakentaneet Egyptin pyramideja. Kirjan alkuperäisen version on kustantanut Historiska Media.

Suomenkielinen Antti Immosen suomentama versio ilmestyi elokuussa 2015 Atena Kustannuksen kustantamana. Suomenkielisessä versioissa on kymmenen Suomeen liittyvää lisäväärinkäsitystä, jotka on kirjoittanut Panu Väänänen. 

Kirja on hieman samankaltainen kuin Daniel Rydénin vuonna 2012 Ruotsissa ilmestynyt Maailmassa on virhe, jota voidaankin pitää itsenäisenä jatko-osana Maailman pisimmälle pajunköydelle.

## Lähteet
Tarastenjärven jätteenpolttolaitos

**Tarastenjärven jätteenpolttolaitos** on Tampereen Tarasteen kaupunginosassa sijaitseva Tammervoiman voimalaitos. Laitos käyttää vuodessa noin 150&nbsp;000 tonnia jätettä, josta se tuottaa noin 100&nbsp;GWh sähköä ja 300&nbsp;GWh lämpöä. Jätteenpolttolaitoksen rakentaminen aloitettiin syyskuussa 2013 ja se otettiin tuotantokäyttöön vuoden 2016 alussa. Laitoksessa hyödynnetään Pirkanmaalta ja Jyväskylästä kerättyä syntypaikkalajiteltua sekajätettä. Voimalaitos maksoi noin 100 miljoonaa euroa.

Tammervoiman omistavat Tampereen Sähkölaitos ja Pirkanmaan Jätehuolto.

## Lähteet

## Aiheesta muualla
* Tammervoiman kotisivu
Tieling

**Tieling** (, pinyin: Tiělǐng Shì) on prefektuuritason kaupunki Kiinan Liaoningin maakunnan pohjoisosassa. Kaupungin keskusta sijaitsee linnuntietä noin 55 kilometriä maakunnan pääkaupunki Shenyangista koilliseen. Prefektuurin pinta-ala on 12&nbsp;966 neliökilometriä ja väkiluku 2,72 miljoonaa (2010).

Kaupunki rajoittuu pohjoisessa Sipingin, idässä Liaoyuanin, etelässä Fushunin, sekä lännessä Shenyangin ja Tongliaon prefektuuritason kaupunkeihin.

## Hallinnollinen jako

Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa, asukasluvut vuonna 2010):

; Kaupunkipiirit (2)
* 1. Yinzhou (银州区), 363&nbsp;076 as.
* 2. Qinghe (清河区), 89&nbsp;997 as.
; Piirikuntatason kaupungit (2)
* 3. Diaobingshan (调兵山市), 241&nbsp;431 as.
* 4. Kaiyuan (开原市), 545&nbsp;624 as.
; Piirikunnat (3)
* 5. Tieling (铁岭县), 339&nbsp;045 as.
* 6. Xifeng (西丰县), 290&nbsp;635 as.
* 7. Changtu (昌图县), 847&nbsp;924 as.



## Galleria

Scenery in Tieling New City part ii 01.jpg|Tielingin kaupungintalo.
Longshou Mountain Scenic Area in Yinzhou District Tieling City 12.jpg|Longshouvuoren portti.
Tieling - Yingang Shuyuan.jpg|Yingang shuyuan (vanha oppilaitos).
Chai River Reservoir in Tieling City Liaoning China 17.jpg|Chaijoen tekojärvi.


## Lähteet

## Aiheesta muualla
Kristian Tettli Rennemo

**Kristian Tettli Rennemo** (s. 1. marraskuuta 1984) on norjalainen maastohiihtäjä. Hän edustaa Leksvik IL:ää.

Rennemo hiihti ensimmäisen kilpailunsa maailmancupissa 14. maaliskuuta 2009 sijoittuen 42. sijalle Trondheimissa 50 kilometrin perinteisen hiihtotavan kilpailussa. Kilpailu oli hänen ainoansa maailmancupissa kyseisellä kaudella. Kaudella 2009–2010 Rennemo hiihti maailmancupia Pohjoismaissa järjestetyissä osakilpailuissa. Kaudet 2010–2011 ja 2011–2012 Rennemo kiersi maailmancupia säännöllisesti. Tämän jälkeen hän on hiihtänyt maailmancupissa kaksi kilpailua vuonna 2013 ja yhden vuonna 2014. Henkilökohtaisissa maailmancupin osakilpailuissa Rennemon paras sijoitus on 12. sija Oslossa 50 kilometrin perinteisen hiihtotavan kilpailussa 10. maaliskuuta 2012.

## Lähteet
Andreas Schönbächler

**Andreas "Sonny" Schönbächler** (s. 24. huhtikuuta 1966 Zug) on sveitsiläinen uransa päättänyt freestylehiihtäjä. 180 senttimetriä pitkä ja urallaan 77 kilogrammaa painanut Schönbächler edusti HDC Titlis -seuraa.

Schönbächler saavutti yllättäen olympiakultaa hypyistä vuoden 1994 talviolympialaisista Lillehammerista. Näin ollen hänestä tuli historian ensimmäinen hyppyjen olympiavoittaja. MM-kilpailuihin Schönbächler osallistui kahdesti, ollen parhaimmillaan kymmenes vuonna 1986 hypyissä.

Maailmancupissa Schönbächler kilpaili vuosina 1984–1994, ehtien lopettaa uransa jo kerran vuonna 1992. Maailmancupissa hän saavutti seitsemän palkintosijaa, muttei yhtään voittoa. Schönbächlerin uran viimeinen kilpailu oli olympiakultaan päättynyt kilpailu vuonna 1994.

## Lähteet
Carl Schenstrøm

**Carl Schenstrøm** (1881–1942) oli tanskalainen näyttelijä. Hän näytteli Harald Madsenin (1890–1949) kanssa *[[Majakka ja Perävaunu]]* -komediaelokuvien nimihahmoja.

## Lähteet

## Aiheesta muualla
*
12 apinaa (televisiosarja)

**12 apinaa** (*12 Monkeys*) on yhdysvaltalainen Syfy-kanavan scifisarja, jonka ovat luoneet Terry Matalas ja Travis Fickett. Se perustuu Terry Gilliamin ohjaamaan vuoden 1995 samannimiseen elokuvaan, joka taas perustui Chris Markerin vuoden 1962 lyhytelokuvaan *[[Kiitorata (vuoden 1962 elokuva)|Kiitorata]]* (*La Jetée*).

Sarjan esittäminen aloitettiin Yhdysvalloissa 16. tammikuuta 2015. Saman vuoden maaliskuussa vahvistettiin toisen kauden tuleminen. Kesäkuussa 2016 Syfy vaihvisti sarjan kolmannen kauden tilauksen. 2017 maaliskuussa kerrottiin tilatun neljännen kauden jäävän sarjan viimeiseksi.

Suomessa sarjaa esitettiin ensimmäisenä nettipalvelussa HBO Nordic. Televisiokanava Kutonen alkoi esittää sarjaa 28. elokuuta 2016 suomenkielisellä nimellä *12 apinaa*.

## Näyttelijät

## Tuotantokaudet

## Palkinnot ja ehdokkuudet

## Lähteet

## Aiheesta muualla
* 
*
Huludao

**Huludao** (, pinyin: Húlúdǎo Shì) on prefektuuritason kaupunki Kiinan Liaoningin maakunnan länsiosassa. Kaupungin keskusta sijaitsee linnuntietä noin 250 kilometriä maakunnan pääkaupunki Shenyangista lounaaseen. Prefektuurin pinta-ala on 10&nbsp;415 neliökilometriä ja väkiluku 2,62 miljoonaa (2010).

Kaupunki oli nimeltään Jinxi (锦西) vuoteen 1994 asti. Huludao on suomeksi *Pullokurpitsasaari*.

Kaupunki rajoittuu lännessä Qinhuangdaon, pohjoisessa Chaoyangin, idässä Jinzhoun prefektuuritason kaupunkeihin, sekä etelässä Bohaimereen.

## Hallinnollinen jako

Piirikuntatasolla prefektuuri jaetaan 6 osaan seuraavasti (numerointi kuten oheisessa kuvassa, asukasluvut vuonna 2010):

; Kaupunkipiirit (3)
* 1. Longgang (龙港区), 244&nbsp;053 as.
* 2. Lianshan (连山区), 605&nbsp;186 as.
* 3. Nanpiao (南票区), 120&nbsp;969 as.
; Piirikuntatason kaupunki (1)
* 4. Xingcheng (兴城市), 546&nbsp;176 as.
; Piirikunnat (2)
* 5. Suizhong (绥中县), 586&nbsp;620 as.
* 6. Jianchang (建昌县), 520&nbsp;537 as.

## Galleria

Huludao City.jpg|Huludaon kaupunkimaisemaa.
Huludao city center train station.jpg|Huludaon rautatieasema.
Jiumenkou Great Wall.jpg|Kiinan muuri Jiumenkoun kohdalla.
Xingcheng Defensive wall 2010.09.JPG|Kaupungin muuri Xingchengissä.
CR Suizhong Station.JPG|Suizhongin rautatieasema.


## Lähteet

## Aiheesta muualla

* Virallinen sivusto   (www.hld.gov.cn)
Jack Günthard

**Jakob ”Jack” Günthard** (8. tammikuuta 1920 Hirzel – 7. elokuuta 2016 Biel) oli sveitsiläinen telinevoimistelija, olympiavoittaja, maailman- ja euroopanmestari. Hänet nimettiin lajin Hall of Fameen vuonna 1997.

Günthard voitti Helsingin kesäolympialaisissa 1952 kultaa rekiltä ja hopeaa joukkuekilpailusta. Hän saavutti myös kaksi MM-mitalia joukkuekilpailusta ja Pariisin EM-kilpailuista 1957 kultaa nojapuilta ja rekiltä.

Günthard toimi voimistelijanuransa jälkeen Italian ja Sveitsin maajoukkuevalmentajana. Hän kuoli Bielissä 96-vuotiaana 7. elokuuta 2016.

## Lähteet
* Jack Günthard Bio, Stats and Results  Olympics at Sports-Reference.com 
* Profiili International Gymnastics Hall of Fame 
* Profiili gymn-forum.net 

### Viitteet